Хотел Руанда () је америчка драма из 2004. године коју је режирао Тери Џорџ. Узимајући за основу истините догађаје у Руанди током пролећа 1994, филм говори о хотелијеру Полу Русесабагини (глуми га Дон Џидл) који покушава да спаси пријатеље и познанике од покоља у геноциду. У осталим улогама се појављују Софи Оконедо, Хоакин Финикс, Ник Нолти и Жан Рено. Филм, који је такође назван и "афричка Шиндлерова листа", документује напоре Русесебагине да сачува животе чланова своје породице и више од хиљаду других избеглица, дајући им склониште у опкољеном Хотелу Мајл Колинс. Хотел Руанда објашњава геноцид, корупцију и пораст насиља.